CELEX: 32014R0186
Language: el
Date: 2014-02-26 00:00:00
Title: Κανονισμός (ΕΕ) αριθ. 186/2014 της Επιτροπής, της 26ης Φεβρουαρίου 2014 , για την τροποποίηση του κανονισμού (ΕΕ) αριθ. 823/2012 όσον αφορά τις ημερομηνίες λήξης της έγκρισης των δραστικών ουσιών ethoxysulfuron, oxadiargyl και warfarin  Κείμενο που παρουσιάζει ενδιαφέρον για τον ΕΟΧ

27.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 57/22
            
         
      ΚΑΝΟΝΙΣΜΌΣ (ΕΕ) αριθ. 186/2014 ΤΗΣ ΕΠΙΤΡΟΠΉΣ
   
   της 26ης Φεβρουαρίου 2014
   για την τροποποίηση του κανονισμού (ΕΕ) αριθ. 823/2012 όσον αφορά τις ημερομηνίες λήξης της έγκρισης των δραστικών ουσιών ethoxysulfuron, oxadiargyl και warfarin
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ειδικότερα το δεύτερο εδάφιο του άρθρου 17,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 823/2012 της Επιτροπής (2) ανέβαλε τη λήξη της περιόδου έγκρισης για τις δραστικές ουσίες ethoxysulfuron, oxadiargyl και warfarin, όπως ορίζεται στον εκτελεστικό κανονισμό (ΕΕ) αριθ. 540/2011 της Επιτροπής (3), στις 31 Ιουλίου 2016, έτσι ώστε να δώσει τη δυνατότητα στους αιτούντες να τηρήσουν την τριετή προθεσμία για την υποβολή αίτησης ανανέωσης που απαιτείται βάσει του άρθρου 15 παράγραφος 1 του κανονισμού (ΕΚ) αριθ. 1107/2009.
            
         
               (2)
            
            
               Δεν υποβλήθηκε καμία αίτηση ανανέωσης της έγκρισης για τις δραστικές ουσίες ethoxysulfuron, oxadiargyl και warfarin εντός της τριετούς προθεσμίας υποβολής αίτησης ανανέωσης.
            
         
               (3)
            
            
               Καθώς δεν υποβλήθηκαν αιτήσεις, κρίνεται σκόπιμο η ημερομηνία λήξης να καθοριστεί το νωρίτερο δυνατό μετά την αρχική ημερομηνία λήξης, που είχε προσδιοριστεί πριν από την έγκριση του κανονισμού (ΕΕ) αριθ. 823/2012.
            
         
               (4)
            
            
               Επομένως, ο κανονισμός (ΕΕ) αριθ. 823/2012 θα πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις του κανονισμού (ΕΕ) αριθ. 823/2012
   Το άρθρο 1 του κανονισμού (ΕΚ) αριθ. 823/2012 τροποποιείται ως εξής:
   
               α)
            
            
               Το σημείο 1) αντικαθίσταται από το ακόλουθο κείμενο:
               
                           «1)
                        
                        
                           31 Ιουλίου 2016 όσον αφορά τις δραστικές ουσίες ethofumesate (καταχώριση 29), imazamox (καταχώριση 41), oxasulfuron (καταχώριση 42), foramsulfuron (καταχώριση 44), cyazofamid (καταχώριση 46), linuron (καταχώριση 51), pendimethalin (καταχώριση 53), trifloxystrobin (καταχώριση 59), carfentrazone ethyl (καταχώριση 60), mesotrione (καταχώριση 61), fenamidone (καταχώριση 62) και isoxaflutole (καταχώριση 63)·».
                        
                     
         
               β)
            
            
               Προστίθεται το ακόλουθο σημείο 4):
               
                           «4)
                        
                        
                           31 Μαρτίου 2014 όσον αφορά τις δραστικές ουσίες: ethoxysulfuron (καταχώριση 43), oxadiargyl (καταχώριση 45) και warfarin (καταχώριση 120).».
                        
                     
         Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Φεβρουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 309 της 24.11.2009, σ. 1.
   
      (2)  Κανονισμός (ΕΕ) αριθ. 823/2012 της Επιτροπής, της 14ης Σεπτεμβρίου 2012, σχετικά με παρέκκλιση του εκτελεστικού κανονισμού (ΕΕ) αριθ. 540/2011 όσον αφορά τις ημερομηνίες λήξης της έγκρισης των δραστικών ουσιών 2,4-DB, benzoic acid (βενζοϊκό οξύ), beta-cyfluthrin, carfentrazone ethyl, Coniothyrium minitans ποικιλία CON/M/91-08 (DSM 9660), cyazofamid, cyfluthrin, deltamethrin, dimethenamid-P, ethofumesate, ethoxysulfuron, fenamidone, flazasulfuron, flufenacet, flurtamone, foramsulfuron, fosthiazate, imazamox, iodosulfuron, iprodione, isoxaflutole, linuron, maleic hydrazide, mecoprop, mecoprop-P, mesosulfuron, mesotrione, oxadiargyl, oxasulfuron, pendimethalin, picoxystrobin, propiconazole, propineb, propoxycarbazone, propyzamide, pyraclostrobin, silthiofam, trifloxystrobin, warfarin και zoxamide (ΕΕ L 250 της 15.9.2012, σ. 13).
   
      (3)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).